การรักษากับแพทย์ผู้เชี่ยวชาญ การรักษาแบบบ้านๆ
ถ้าคุณคิดว่าตัวเองเป็นโรคต่อมทอนซิลอักเสบ ให้ไปพบแพทย์เพื่อตรวจหาเชื้อแบคทีเรียในลำคอและวินิจฉันโรคต่อไป  สิ่งที่น่าเป็นห่วงที่สุดของต่อมทอนซิลอักเสบคือการอักเสบที่เกิดจากเชื้อแบคทีเรียสเตรปโตค็อกคัส กลุ่มเอเพราะต้องรักษาด้วยยาฆ่าเชื้อ ซึ่งถ้ารักษาไม่หายอาจนำไปสู่อาการแทรกซ้อนหรือโรคอันตรายอื่นๆ ตามมา   ข่าวดีก็คือหากเราได้รับการรักษาทันที อาการติดเชื้อมักหายขาดและไม่มีโรคแทรกซ้อนตามมา ต่อมทอนซิลอักเสบอาจเกิดจากสาเหตุอื่น เช่น เชื้อไวรัส ไม่ใช่เกิดจากเชื้อแบคทีเรียเท่านั้น อย่างไรก็ตาม แนะนำให้พบแพทย์เพื่อให้แพทย์ดูแลรักษาโรคจะดีที่สุด สิ่งหนึ่งที่แพทย์จะกังวลเวลาคุณเป็นโรคต่อมทอนซิลอักเสบคือคุณบริโภคน้ำและอาหารเพียงพอในแต่ละวันหรือไม่ ปัญหาสำคัญที่ทำให้คุณไม่ได้รับอาหารและน้ำที่เพียงพอเกิดจากต่อมทอนซิลที่บวมมักจะเจ็บและทำให้เวลากินอาหารนั้นจะรู้สึกเจ็บ   แพทย์จะแนะนำให้คุณกินยาเพื่อลดอาการเจ็บและทำให้บริโภคน้ำและอาหารได้ปกติ ในกรณีที่ต่อมทอนซิลมีอาการบวมมาก แพทย์จะฉีดยาคอร์ติโคสเตียรอยด์ให้เพื่อลดอาการบวม   ถ้าคุณไม่สามารถดื่มหรือกินอาหารได้เลย แพทย์มักจะให้น้ำและอาหารผ่านสายยาง จนกว่ายาคอร์ติโคสเตียรอยด์และยาแก้ปวดต่างๆ ออกฤทธิ์ลดอาการบวมและเจ็บของต่อมทอนซิลได้ จึงจะให้ผู้ป่วยกินทางอาหารทางปากได้ปกติ ในแทบทุกกรณีของต่อมทอนซิลอักเสบ แพทย์มักให้กินยาอะเซตามิโนเฟน (ไทลินอล) หรือไอบูโพรเฟนเวลามีอาการปวด  ยาทั้งสองตัวมีขายตามร้านขายยาทั่วไป สามารถกินได้ตามปริมาณที่ฉลากแนะนำ   ยาอะเซตามิโนเฟน (ไทลินอล) เป็นตัวเลือกที่ดีกว่าสำหรับใช้ลดไข้และแก้ปวด  ในหลายกรณี ต่อมทอนซิลอักเสบมักเป็นอาการหนึ่งของการติดเชื้อ ดังนั้นยาอะเซตามิโนเฟน (ไทลินอล) จะช่วยลดไข้ได้ อย่างไรก็ดี ให้ระวังในการใช้ยาอะเซตามิโนเฟน (ไทลินอล) เพื่อตัวยานี้มีอยู่ในยาอีกหลายชนิด ซึ่งการกินยานี้ซ้ำซ้อนอาจกินยาเกินขนาดได้ ต้องมั่นใจว่าเรากินยาตัวนี้ในปริมาณที่ถูกต้องและต้องหลีกเลี่ยงการกินเกิน 3 กรัมต่อวัน และห้ามดื่มเครื่องดื่มแอลกอฮอล์เวลากินยาตัวนี้ คุณอาจกินยาเพนิซิลินเป็นระยะเวลา 10 วัน ถ้าแพทย์เห็นว่าต่อมทอนซิลอักเสบของคุณเกิดจากการติดเชื้อแบคทีเรีย   ให้กินยาฆ่าเชื้อตัวอื่น หากคุณแพ้เพนิซิลิน กินยาฆ่าเชื้อจนกว่าจะหมดแม้ว่าคุณจะดีขึ้นแล้ว การหยุดยาฆ่าเชื้อกลางคันอาจทำให้อาการต่อมทอนซิลอักเสบกลับมาหรืออาการแย่กว่าเดิม อีกทั้งยังอาจทำให้เกิดโรคแทรกซ้อนได้หากไม่กินยาฆ่าเชื้อให้ครบตามแพทย์สั่ง ถามแพทย์หากคุณลืมกินยาฆ่าเชื้อหรือกินยาไม่ครบตามที่กำหนด ถ้ายาฆ่าเชื้อไม่ช่วยหรือคุณเป็นต่อมทอนซิลอักเสบเรื้อรัง การผ่าตัดต่อมทอนซิลออกอาจเป็นตัวเลือกสุดท้าย ต่อมทอนซิลอักเสบเรื้อรังคือการที่ผู้ป่วยติดเชื้อหลายครั้งมากในระยะเวลา 1-3 ปี   การผ่าตัดนี้ แพทย์จะตัดต่อมทอนซิล 2 ต่อมจากด้านหลังช่องปากออก นอกจากการผ่าตัดต่อมทอนซิลออกจะเป็นวิธีการรักษาสุดท้ายแล้ว การผ่าตัดยังช่วยลดอาการของภาวะหยุดหายใจขณะหลับและปัญหาการหายใจอื่นๆ ที่เกิดจากต่อนทอนซิลบวมได้อีกด้วย การผ่าตัดโดยปกติแล้วมักเสร็จสิ้นภายในหนึ่งวัน แต่กว่าผู้ป่วยจะฟื้นตัวจะใช้เวลาประมาณ 7-10 วัน   ในประเทศสหรัฐอเมริกา เกณฑ์ที่จะได้รับการผ่าตัดต่อมทอนซิล ผู้ป่วยต้องติดเชื้อเป็นต่อมทอนซิลอักเสบ 6 ครั้งหรือมากกว่านั้นภายในระยะเวลา 1 ปี หรือ การติดเชื้อ 5 ครั้งภายในระยะเวลา 2 ปีติดต่อกัน หรือการติดเชื้อ 3 ครั้งในระยะเวลา 3 ปีติดต่อกัน ผู้ป่วยมักหยุดงานหรือหยุดเรียนอยู่บ้านประมาณ 1-3 วัน ขึ้นกับความรุนแรงของการติดเชื้อ ซึ่งอาจตามมาด้วย “สัปดาห์แห่งการพักผ่อน” อาจไปทำงานตามปกติ แต่เว้นการเข้าสังคม การทำงานบ้านหรือกิจกรรมต่างๆ จนกว่าจะดีขึ้นหรือหายดีแล้วค่อยทำกิจกรรมดังกล่าวได้ก็จะดีมาก อาจทำเครื่องดื่มเพื่อบรรเทาอาการเจ็บคอได้ โดยนำน้ำมะนาว 1 ช้อนชา น้ำผึ้ง 1 ช้อนโต๊ะ อบเชยผง 1 ช้อนชา น้ำส้มสายชูหมักจากแอปเปิ้ล 1 ช้อนโต๊ะผสมกับน้ำอุ่นและดื่มตอนไหนก็ได้ตามต้องการ น้ำเปล่าก็สามารถช่วยลดอาการระคายเคืองบริเวณต่อมทอนซิลและลดอาการคอแห้งได้   ชาอุ่นๆ ซุปผัก หรือเครื่องดื่มอุ่นอื่นๆ ก็ลดอาการเจ็บคอได้เช่นกัน นอกจากเครื่องดื่มอุ่น น้ำแข็งก้อนก็สามารถบรรเทาอาการระคายเคืองในคอได้ นำเกลือ 1 ช้อนชา (ประมาณ 5 มิลลิลิตร) ผสมกับน้ำอุ่นปริมาณ 236 มิลลิลิตร กลั้วน้ำเกลือแล้วบ้วนออก ทำซ้ำตามต้องการเพื่อบรรเทาอาการเจ็บคอที่เกิดจากต่อมทอนซิลอักเสบ สิ่งที่ก่อการระคายเคืองอาจทำให้อาการของต่อมทอนซิลแย่ลง เราจึงควรเลี่ยง เช่น อากาศแห้ง อุปกรณ์ทำความสะอาดต่างๆ ควันบุหรี่  รวมถึงการใช้เครื่องควบคุมความชื้นในอากาศเพื่อทำให้ห้องมีความชื้นที่พอเหมาะ ยาอมหลายชนิดมีส่วนประกอบของยาชา ซึ่งช่วยลดอาการเจ็บบริเวณต่อมทอนซิล ต้องปรึกษาแพทย์ทุกครั้งก่อนการรักษาทางเลือกวิธีอื่นๆ เพื่อให้มั่นใจว่าเราจะปลอดภัยและการรักษาเหมาะกับอาการที่เราเป็น วิธีนี้ไม่แนะนำให้เด็กหรือวัยรุ่นทำตาม การรักษาทางอื่นๆ ได้แก่:   พาเพอิน เป็นเอนไซม์ที่ต้านอาการอักเสบ ซึ่งอาจช่วยลดอาการต่อมทอนซิลอักเสบ เซอร์ราเปปเทส เอนไซม์ที่ต้านอาการอักเสบอีกตัวหนึ่ง ยาอมที่ทำจากเปลือกไม้สลิปเปอรี เอล์ม ซึ่งช่วยบรรเทาอาการเจ็บคอ ฟ้าทะลายโจร ช่วยลดไข้และเจ็บคอ
ได้รับการวินิจฉัยจากการตรวจช่องคอ. ต้องได้รับน้ำและอาหารที่เพียงพอ. กินยาแก้ปวด. กินยาฆ่าเชื้อตรงเวลาตามแพทย์สั่ง. ผ่าต่อมทอนซิลออก. พักผ่อนอยู่บ้านเยอะๆ. ดื่มน้ำและอาหารอ่อนเพื่อลดอาการเจ็บจากการอักเสบ. กลั้วคอด้วยน้ำเกลืออุ่น. อยู่ห่างจากสิ่งที่จะทำให้เกิดการระคายเคือง. กินยาอม. ลองการรักษา “แบบทางเลือก”.
https://www.wikihow.com/Treat-Tonsillitis https://www.wikihow.com/Treat-Tonsillitis
Getting Professional Treatment Trying Home Remedies